ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ 'ቲክ ቶክ' 100 ሚልዮን ሰዓብቲ ዘፍረየት ፈላሚት ጓል 16 ዓመት ኣመሪካዊት 24 ሕዳር 2020 ምንጪ ስእሊ, Getty Images መግለጺ ስእሊ, ቻርሊ ዲ'ኣሜሊዮ ምስ ሓፍታ ኣመሪካዊት ጓል 16 ዓመት ቻርሊ ዲ'ኣሜሊዮ ኣብ ዓለም ንፈለማ 100 ሚልዮን ሰዓብቲ ዘፍረየት ተጠቃሚት ማሕበራዊ መራኸቢ 'ቲክ ቶክ' ክትኸውን በቒዓ። ቻርሊ ኣብ ኖርዎክ ኣመሪካ እትነብር ኮይና ተጠቃሚት 'ቲክ ቶክ' ካብ እትኸውን ኣብ ውሽጢ ሓደ ዓመትን ፈረቓን እያ ዝለዓለ ብዝሒ ሰዓብቲ ክተፍርይ ዝኸኣለት። ንሳ ኣብ ናይ ዩ ቱዩብ ቪድዮ ብዘርኣየቶ ባህርያት ኣዘራራቢት ካብ ምዃና ብዝሰገረ ንብዙሓት ከም ዘቖጠዐት ይግለጽ። ብፍላይ ኣብ ሓደ ምስ ስድርኣ ኮይና እተዳልዎ 'ዲነር ዊዝ ዘ ዲ ኣሜሎስ' [ድራር ምስ እንዳ ደ ኣሜሊዮስ] ዝብል ተኸታታሊ ምርኢት፤ ኣብ ቀዳማይ ክፋሉ ነቲ ኣብ ገዝኦም መግቢ ዘዳልው በዓል ሞያ ምድላው መግቢ ክብሪ ብዘይምሃባ ንብዙሓት ኣቖጢዑ'ዩ። ተቓውሞኦም ብተግባር ክገልጹ ዝደለዩ ልዕሊ 600 ሽሕ ኣድነቕታ ድማ ንዓዓ ምስዓብ ኣቋሪጾም ማለት 'ኣንፈሎው' ገይሮምዋ። አንተኾነ ዲ ኣሜሊዮ ንዝፈጸመቶ ተግባር ይቕሬታ ብምሕታትን ነቲ ባህርያት ከምዘይትደግሞን ዝገልጽ ሓደ ቪድዮ ሰሪሓ ምስ ዘርግሐት ቁጠዐ ሰዓብታን ኣድነቕታን ክሃድእ ክኢሉ። ዶናልድ ትራምፕ፡ ን‘ቲክቶክ’ ኣብ ኣሜሪካ ክእግዶ ምዃኑ ሓቢሩ ስለምንታይ መንግስታት ዓለም ንቲክ ቶክ ይጸልኡዎ?
